*LĒMUMA PROJEKTS*

**Par Alūksnes novada pašvaldības nekustamo īpašumu Vējakalna ielā 4A– 1 un Vējakalna ielā 4A-2, Alūksnē, Alūksnes novadā atsavināšanu**

Izskatot sabiedrības ar ierobežotu atbildību “ALŪKSNES NAMI” 01.03.2023. vēstules Nr.AN/1.7.1/23/45, Nr.AN/1.7.1/23/46, kas saņemtas un reģistrētas Alūksnes novada pašvaldībā 01.03.2023. ar Nr. ANP/1-42/23/833 un Nr. ANP/1‑42/23/834,

secinot to, ka nepieciešamie izdevumi, lai savestu kārtībā dzīvošanai dzīvokļus Vējakalna ielā 4A–1 un Vējakalna ielā 4A-2, Alūksnē, Alūksnes novadā, bet vēlāk arī administrēšanas un uzturēšanas izdevumi, nav samērojami ar īpašuma faktisko vērtību un izmantošanas iespējām,

pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3. panta otro daļu, 4. panta otro daļu, 5. panta pirmo un piekto daļu, 8. panta trešo daļu,

1. Atzīt, ka Alūksnes novada pašvaldības dzīvokļi Vējakalna ielā 4A-1 un Vējakalna ielā 4A-2, Alūksnē, Alūksnes novadā nav derīgi dzīvošanai.
2. Nodot atsavināšanai Alūksnes novada pašvaldības nekustamo īpašumu Vējakalna ielā 4A-1, Alūksnē, Alūksnes novadā ar kopējo platību 27,3 m² un ar to saistītām kopīpašuma 215/1046 domājamām daļām no daudzdzīvokļu mājas.
3. Nodot atsavināšanai Alūksnes novada pašvaldības nekustamo īpašumu Vējakalna ielā 4A-2, Alūksnē, Alūksnes novadā ar kopējo platību 33,2 m² un ar to saistītām kopīpašuma 220/1046 domājamām daļām no daudzdzīvokļu mājas.
4. Noteikt atsavināšanas veidu – pārdošana izsolē.
5. Uzdot nosacītās cenas noteikšanu un dzīvokļa īpašumu atsavināšanu veikt Īpašumu atsavināšanas komisijai.